Sambou Diaby

Sambou Diaby (Iruñea, 1999) euskal aktorea da. Iruñean jaio zen, baina zortzi hilabete besterik ez zituela, familia Zumaiara mugitu zen, Oikiara, hain zuzen ere. Hamasei urterekin hasi zen aktore-munduan, Go!azen saioan, eta ordutik makina bat proiektutan aritu da. 2022an Eñaut Castagnet-ekin Bost Teilatu filmaren barruan Muga filma laburra egin zuen. Ekain Albiterekin Laiotz film laburra egin du, eta Netflix plataforman Itxaso telesaila ikus daiteke. Horrez gain, 2024an eta 2025ean, Amets Arzallusen eta Ibrahima Balderen Miñan liburuaren antzerkirako egokitzapenean ere parte hartu zuen.
 Telesailak 
 Odol ilargia (2025)
 Itxaso (2023)
 Altsasu (2023)
 Go!azen (2016-2017)

 Antzezlanak 

Miñan (2024)
erdian|thumb|480x480px|Miñan antzezlanaren aurkezpenean, Saran: Amets Arzallus, Ander Lipus, Timberlake Wertenbaker, Sambou Diaby, Eihara Irazusta eta Mikel Kaye (Arg.: Guillaume Fauveau. 2024-10-15).

 Film laburrak 
 Laiotz (bidean, 2025)
 Bost Teilatu (Muga, Gastibeltza eta Mirokutana, 2022)

 Film luzeak 
 Faisaien irla (2025)
 La regla de osha (2025)
 El hoyo 2 (2024)

 Sariak eta errekonozimenduak 
 2024: Euskal Aktoreen Batasunak banatzen dituen Besarkada sarietan errebelazio aktore onena.

 Eraso arrazista 
Diaby Bilboko taberna batetik bota zuten behin, «kaleko saltzaile bat zelakoan». 2025eko Gabonetako egun batean, Miñan antzezlanaren birako azken emanalditik (Saratik) itzultzean, lagunak zeuden Bilboko taberna batera sartutakoan gertatu zen erasoa: berehala, tabernako zerbitzari bat Sambouri hurbildu eta kalera bota zuen, "Kanpora!" esanez, han ez zitekeela saltzen aritzeko sar argudiatuz.

 Erreferentziak 

 Ikus, gainera 

 Euskal Herriko antzerkia

 Kanpo estekak 

Kategoria:Iruindarrak
Kategoria:Zumaiarrak
Kategoria:Nafarroa Garaiko aktoreak